வணக்கம். தமிழ் இணையக் கல்விக்கழகத்தின் இருநாள் நிகழ்வினூடாக நிறைவேறத்தொடங்கியுள்ள நெடுங்காலக் கனவைப் பற்றி உரையாடுவதற்காக இந்தப் பிரிவு. ஆயிரம் நாட்களில் லட்சம் கட்டுரைகள் என்று பேசினோம். நாள் சார்ந்த இலக்கு ஒரு பக்கம் இருந்தாலும், உகந்த கால அளவில், தரத்துக்கு எ்நத குறைவும் இல்லாமல், விரிவாகவும் ஆழமாகவும் ஒரு இலட்சம் கட்டுரைகளை கொண்டுவருவதற்கான திட்டம் குறித்த நமது செயல்பாடுகளை பதிந்துவரவும் அது குறித்து உரையாடவும் இந்த உரையாடல் சரம் நிலவட்டும்.  
இன்று 3 முக்கிய வாய்ப்புகள் குறித்து பேசத்தொடங்குவோம்:  
;ஊர்கள்
தமிழகத்தின் அனைத்து ஊர்களையும்பற்றிய (மாநகராட்சி முதல் ஊராட்சி அலகு வரை) ஏறத்தாழ 15000 கட்டுரைகளை கொண்டுவருவது குறித்த ஒரு உரையாடல் கல்விக்கழக இயக்குநர் திரு த.உதயசந்திரன் இஆப தமிழ்நாடு மினஆளுகைத் திட்ட இயக்குநர் திரு. நாகராஜன் இஆப ஆகியோருடனான சந்திப்பு ஒன்றில் பேசப்பட்டது.  
இங்கே ஒரு முன்கதைச் சுருக்கம். 1999 இல் இணையகம் என்ற பெயரில் thamizh.com என்கிற இணையதளத்தில் ஒவ்வொரு ஊருக்கும் ஒரு இணையப்பக்கம் என்கிற திட்டமாக இதைத் தொடங்கினோம். ஓராண்டில் சுமார் 50 ஊர்கள் வரை அதில் இடம்பெற்றன. பின்பு thamizh.com நிதியின்றி சுருண்டபோது அவை நின்றுபோயின. இப்போது இந்தியா டுடேயில் இது குறித்து ஒரு கட்டுரை வந்தது. பின்பு நீண்ட காலம் கழித்து 2011 இல் ஒவ்வொரு நகரத்துக்கும் ஒரு நூல் என்கிற வடிவில் ஆழி பதிப்பகம் சார்பாக எட்டு நூல்களைக் கொண்டுவந்தோம். வேலூரில் எங்கள் முன்முயற்சியில் நடைபெற்ற நூலாறு புத்தகக் கண்காட்சியில் அன்று அந்த நூல்களை வெளியிட்டது அப்போது அங்கே மாவட்ட ஆட்சியராக இருந்த திரு நாகராஜன்தான் என்பது குறிப்பிடத்தக்கது! இப்போது அவரோடு மீண்டும் சேர்ந்து செயல்பட வாய்ப்பு கிடைத்திருக்கிறது. அப்போது வெளியிட்ட எட்டு நூல்கள்: வேலூர், குடியாத்தம், ஆரணி, ஆர்க்காடு, திருப்பத்தூர், ஆம்பூர், சோலையார்பேட்டை/ஏலகிரி, திருவண்ணாமலை. இந்த நூல்களின் ஆசிரியர்களோடு பேசி இவற்றை இப்போது படைப்பாக்க பொதுமத்துக்குள் கொண்டுவந்து, அவற்றின் தரவுகளை மாற்றி, விக்கிப்பீடியாவுக்கு கொண்டுவரலாம் என நம்புகிறேன்.  
மீண்டும் இன்றைய நாளுக்கு: ஆக, திரு நாகராஜன் அவர்களுடனும், ஊரக வளர்ச்சித்துறை இயக்குநரகம் (திரு உதயச்சந்திரன், திரு நாகராஜன் ஆகியோர் இதன் பொறுப்புகளில் முன்பு இருந்திருக்கிறார்கள்), தொல்லியல் துறை, சுற்றுலாத்துறை, இந்து சமய அறநிலையத்துறை, பொதுப்பணித்துறை, வேளாண்துறை, நூலகத்துறை, பள்ளிக்கல்வித்துறை என பல துறைகளின் கூட்டுச்செயல்பாடுகளாக இந்த 15000 கட்டுரைகளை "மெல்ல மெல்ல முகிழவைப்பது"தான் நமது கடமையாகும். இது குறித்து இந்த வார இறுதிக்குள் ஒரு பதிவு இடுகிறேன்.  
; கலை, இலக்கியம்  
விக்கிப்பபீடியாவின் the arts and the culture பிரிவில் கலை, இலக்கியம் ஆகிய இரு பகுப்புகளுக்குள் வரக்கூடிய வகையினங்களுக்கான தமிழ்ப் பதிப்பைத் (அசல், மொழிபெயர்ப்பு) திட்டமிட ஆகஸ்ட் மாதத்துக்குள் முதல் வரைவு உருவாக்கப்படும். இதுவரை பத்து பேரிடம் பேசியிருப்பேன். திரு.தேவதாஸ், திரு. இந்திரன், திரு.டிராட்ஸ்கி மருது உள்ளிட்ட பலரிடம் பேசப்பட்டிருக்கிறது. குழந்தைகள் இலக்கம் பற்றி அதில் சிறந்துவிளங்குபவரும் இந்து அறநிலையத்துறை அதிகாரியும் திரு ச.சிவக்குமார், பசுமை உள்ளடக்கம் தொடர்பாக பூவுலகின் நண்பர்கள் அமைப்பின் திரு சுந்தர், இடதுசாரி வரலாறு மற்றும் இலக்கியம் தொடர்பாக தமிழ்நாடு முற்போக்கு எழுத்தாளர்கள் சங்கத்தின் உறுப்பினரும் நாவலாசிரியருமான திரு சு.வெங்கடேன், சங்க இலக்கியம் குறித்து பேராசியர் திரு மாதையன் ஆகியோருடன் இந்நிகழ்வின்போது பேச வாய்ப்பிருந்தது.  
2. தமிழ்ப் பல்கலைக்கழகம்: நிகழ்ச்சிக்கு வந்திருந்த தமிழ்ப்பல்கலைக்கழகத்தின் புதிய துணைவேந்தர் திரு பாஸ்கரன் அவர்களிடம் மிகக்சுருக்கமாக பேசியிருக்கிறேன். அழைப்பு விடுத்திருக்கிறார். வாழ்வியல் களஞ்சியம் உள்ளிட்ட தமிழ்ப்பல்கலைக்கழக வெளியீடுகள் குறித்தும் அவை விக்கியூடகத்தோடு எவ்வாறு இணைய/இசைய முடியும் என்பதைப் பற்றி விரிவாக பேச நேராக செல்லவுள்ளேன். விக்கிப்பீடியர்கள் யாரேனும் என்னோடு இணைந்து வந்தால் நல்லது.  
3. கோவை வேளாண் பல்கலையின் அக்ரிடெக் குறித்தும் பேசப்பட்டிருக்கிறது. சுமார் 60000 பக்கங்கள் அவர்கள் வேளாண் அறிவை இணையம் வழியாக வழங்கியிருக்கிறார்கள். தமிழில்: http://agritech.tnau.ac.in/ta/index.html - இவர்களுடன் பேசி வேளாண் பல்கலைக்கழகம் மற்றும் தமிழக அரசின் வேளாண்மை அமைப்புகள், பசுமை விகடன், நவீன வேளாண்மை இதழாளர்கள் ஆகியோருடன் இணைந்து இவற்றில் பொருத்தமானவற்றை விக்கிப்பீடியாவுக்கு கொண்டுவரலாம். பல்கலைக்கழகத்தின் அக்ரிடெக் உள்ளடக்கத்தை பொதுமத்தில் கொண்டுவருவது தொடர்பாக த.இ.க.க இயக்குநரிடம் பேசவுள்ளேன். இது வெற்றிபெற்றால் வேளாண்மை தொடர்பாக சில ஆயிரம் கட்டுரைகள் நிச்சயம்  
4. நெடுங்காலமாக வெளிவந்திருக்கும் பாவலரேறு பெருஞ்சித்திரனார் தொடங்கிய தென்மொழி இதழ்களை பொதுமத்தில் வெளியிடுவது குறித்தும் திரு. மா.பூங்குன்றன் உள்ளிட்டோர் தற்போது செயற்படுத்திவரும் செந்தமிழ்ச்செொற்பிறப்பியல் அகரமுதலியை பொதுமத்துக்கு கொண்டுவருவது குறித்தும் பேசினேன். விக்கிப்பீடியா, விக்சனரி, விக்கிமூலம் ஆகிய அனைத்தும் பயன்தரத்தக்க ஒன்றாக இவை இருக்கும். இது குறித்தும் அவர்களுடனான உரையாடல்களை தொடர்ந்து பகிர்கிறேன்.  
தொடரும்  
குறிப்பு: புதிய திட்டங்களின் வழியாக வெளிவரும் கட்டுரைகள் அனைத்துக்கும் 'இலக்கு ஓர் இலக்கம்' என்கிற அடையத்தை (tag) செய்யலாமா? இது இத்திட்டத்தைக் கண்காணிக்க உதவும். அத்துடன் "இலக்கு ஓர் இலக்கம்" அல்லது "லட்சம் பதிவுகள் லட்சியம்" என்பது போன்ற முழக்கத்தை உருவாக்கி பிரபலப்படுத்தலாமா,. யோசித்து்ச்சொல்லுங்கள்.
:செந்தமிழ்ச் சொற்பிறப்பியல் அகரமுதலியை ஒருங்குறி வடிவில் வழங்க முடியுமாயின், இன்னுஞ் சிறப்பு. இதனால், சொற்களை இலகுவாகத் தேட முடிவதுடன், பக்கங்களும் விரைவாக ஏற்றப்படும். இலக்கு ஓர் இலக்கம் என்று கட்டுரைகளின் பேச்சுப்பக்கத்தில் சுட்டுவது சிறந்ததே. இதற்கென ஒரு வார்ப்புருவை உருவாக்கி, இத்திட்டத்தின் மூலம் உருவாக்கும் அல்லது மேம்படுத்தும் கட்டுரைகளின் பேச்சுப்பக்கத்தில் இடலாம். ஏற்கெனவே கட்டுரைகள் இருக்குமிடத்தில், பழைய தகவல்களைப் பேணிக்கொண்டே, புதிய தகவல்கள் சேர்க்கப்படுவதை உறுதிப்படுத்த வேண்டும். கூகிள் மொழிபெயர்ப்புத் திட்டத்தில் நிகழ்ந்தது போல்<sup>[[பேச்சு:டாப்ளர் விளைவு|]]</sup> மீண்டும் நிகழாதிருக்க வேண்டும். தொடக்கத்தில் கட்டுரைகளை மெதுவாக ஏற்றுதல் நன்று. கட்டுரைகளைக் கண்காணிப்பதற்கு (விக்கிநடை, வடிவமைப்பு, தொடரியற் பிழைகள் முதலியன) உதவியாகவும் இருக்கும். இதனையும் பார்க்க: விக்கிப்பீடியா:ஆலமரத்தடி/தொகுப்பு11 --மதனாகரன் (பேச்சு) 02:55, 10 ஆகத்து 2015 (UTC)  
செந்தில்நாதன், உங்கள் விளக்கங்களுக்கு நன்றி. 1000 நாட்களில் ஒரு இலட்சம் கட்டுரைகள் என்பது உரிய முறையில் திட்டமிட்டு இயங்கினால் எட்டக்கூடியதுதான். கட்டுரை எழுதுவதை மட்டும் சிந்திக்காமல், அதோடு தொடர்புடைய எல்லா அம்சங்களையும் கவனத்துக்கு எடுத்துத் திட்டங்களை வகுக்கவேண்டும். எந்தத் திட்டமும் விக்கிப்பீடியாவின் இயல்புகள், அது இயங்கும் முறை என்பவற்றைத் தெளிவாக உள்வாங்கி வகுக்கப்பட வேண்டும். இதன் மூலம்தான் விக்கிப்பீடியாவைத் தாங்கு வளர்ச்சி கொண்டதாக (sustainable) நகர்த்திச்செல்ல முடியும்.  
விக்கிப்பீடியாவில் கட்டுரை எழுதுவது என்பது ஒற்றைப் பணி அல்ல. அது பல விடயங்களை உள்ளடக்கியது. பலருடைய கூட்டு முயற்சியை வேண்டி நிற்பது.
- கட்டுரைகள் விக்கிக் கொள்கைக்கு அமைய உள்ளனவா என்பதை உறுதிசெய்தல்
- கட்டுரைகள் விக்கிக்குரிய வடிவத்தில் உள்ளதை உறுதிசெய்தல்
- கட்டுரைகள் கலைக்களஞ்சிய நடையில் இருப்பதை உறுதிசெய்தல்
- கட்டுரைகளை உரிய பகுப்புக்களில் சேர்த்தல்
- ஒரே விடயத்தில் ஒன்றுக்கு மேற்பட்ட கட்டுரைகள் எழுதப்படுவதைத் தவிர்த்தல்.
- பிழை திருத்தம்
- மேற்கோள்கள் சேர்த்தல்
- படிமங்கள் சேர்த்தல்
- உள்ளிணைப்புக்களை உருவாக்குதல்
- விக்கியிடை இணைப்புக்களை உருவாக்குதல்
- தேவை ஏற்படும்போது இற்றைப்படுத்துதல்
போன்ற பணிகள் இவற்றுட் சில. வழமையான சூழ்நிலைகளில் கட்டுரைகள் உருவாகும்போது மேற்காட்டிய பணிகளும் ஒரே நேரத்தில் நடைபெறுகின்றன. பல பயனர்கள் இப்பணிகளில் ஈடுபடுகின்றனர். உண்மையில் பல பயனர்களின் பங்களிப்பு நேரத்தில் பெரும்பகுதி மேற்சொன்ன பணிகளில் செலவிடப்படுவதையும் காணலாம். எனவே அதிகரிக்கும் பணிச்சுமையை எவ்வாறு கையாள்வது என்பது திட்டமிடலில் முக்கிய அம்சங்களில் ஒன்றாக இருக்கவேண்டும். மேற்படி பணிகளுக்கான தேவையை மூலத்திலேயே குறைத்தல், இத்திட்டத்தின்கீழ் கட்டுரை எழுதுபவர்களில் ஒரு பகுதியினராவது தொடர் பங்களிப்பாளர்களாக உருவாவதற்கான சூழ்நிலைகளை உருவாக்குதல், புதிய பயனர்களைச் சேர்ப்பதற்கான திட்டமொன்றைச் சமகாலத்தில் செயற்படுத்துதல் போன்றவற்றைக் கவனத்தில் கொள்ள முடியும். கூடிய வரை ஒரே விடயத்தில் (எ.கா ஊர்களைப்பற்றிய 15,000 கட்டுரைகள்) ஒரேயடியாக ஆயிரக்கணக்கில் கட்டுரைகளை எழுதுவதைத் தவிர்ப்பது நல்லது. பல விடயங்களிலும் கட்டுரைகள் கலந்து வரும் வகையில், வெவ்வேறு விடயங்கள் சார்ந்த கட்டுரைகள் ஒரே நேரத்தில் பகுதி பகுதியாக உருவாக்கப்படலாம். மேலும் கருத்துக்களை இன்றிரவு பதிவு செய்கிறேன். --மயூரநாதன் (பேச்சு) 04:01, 10 ஆகத்து 2015 (UTC)  
திரு.மயூரநாதன், வணக்கம். தாங்கள் முன்மொழிந்திருக்கும் பல கருத்துகளை ஏற்கனவே சிந்தித்துமிருக்கிறோம். நான் இது குறித்து பேசியவை அனைத்தையும் ஒரே இடத்தில் தர இயலவில்லை. தொடர்ந்து உரையாடுவோம். ஆழி செந்தில்நாதன்